V predchádzajúcich rokoch objednávalo pracovisko centrálneho laboratória rozboru mlieka v Žiline (CLRM) kalibračné vzorky na analýzu somatických buniek (SB) z Národného referenčného rozboru mlieka v Nitre, ale v rámci medzinárodného hodnotenia kruhových testov sa CLRM vysokými nameranými hodnotami SB značne odchyľovalo od deklarovaných hodnôt a Z- skóre na vysokých SB bolo vyššie ako 2, čo nevyhovuje pre hodnotenie na úspešnosť v takomto realizovanom teste. V roku 2019 sa rozdiel ešte zvýšil. Z uvedeného dôvodu sme boli nútení zaoberať sa myšlienkou hľadania nového dodávateľa a od 1.1.2020 CLRM objednáva už kalibračné vzorky z prestížneho laboratória Cecalait - actalia vo Francúzsku. Namerané hodnoty SB vo vzorkách mlieka v rámci kontroly úžitkovosti vzhľadom na realizované nové kalibrácie môžu byť tým pádom nižšie, ale v medzinárodnom kruhovom teste, ktorého sa CLRM zúčastnilo v marci 2020 uspelo na 100 %, čo je pre nás ako akreditované pracovisko rozhodujúcim faktorom.

Vzájomne veríme, že uvedená zmena prispeje ešte k efektívnejšej a profesionálnejšej činnosti ohľadom rozborov vzoriek mlieka v rámci kontroly úžitkovosti zvierat.